 

HSR SR dňa 24.06.2013 Bod č. 14 programu

**Stanovisko Republikovej únie zamestnávateľov**

* Stratégia bezpečnosti a ochrany zdravia pri práci v Slovenskej republike do roku 2020 a program jej realizácie na roky 2013 až 2015 s výhľadom do roku 2020
* materiál na rokovaní HSR SR dňa 24.06.2013

**Stručný popis podstaty predkladaného materiálu a jeho relevancie z hľadiska RÚZ**

Materiál predkladá na rokovanie Hospodárskej a sociálnej rady Ministerstvo práce, sociálnych vecí a rodiny SR na Plánu práce vlády SR na rok 2013

**Cieľom a obsahom materiálu je najmä:**

Predložená stratégia BOZP stručne hodnotí dosiahnutý stav v oblasti BOZP v Slovenskej republike, formuluje priority, opatrenia a úlohy, ktorými sa na celoštátnej úrovni podporí najmä starostlivosť zamestnávateľov o významné segmenty v oblasti BOZP, ktoré podmieňujú alebo vplývajú na BOZP. Realizáciou jednotlivých úloh a opatrení stratégie BOZP sa vytvoria predpoklady na účinnejšie znižovanie počtu poškodení zdravia zamestnancov a fyzických osôb, ktoré sú podnikateľmi a nie sú zamestnávateľmi. Stratégia BOZP je pripravená v nadväznosti na známe zámery, ciele a nástroje pripravovanej stratégiu Európskej únie v oblasti BOZP do roku 2020

**Postoj RÚZ k materiálu**

Predložená stratégia BOZP stručne hodnotí dosiahnutý stav v oblasti BOZP v Slovenskej republike, formuluje priority, opatrenia a úlohy, ktorými sa na celoštátnej úrovni podporí najmä starostlivosť zamestnávateľov o významné segmenty v oblasti BOZP, ktoré podmieňujú alebo vplývajú na BOZP. **Predložené pripomienky smerujú k participácií zamestnávateľov a zástupcov zamestnancov na odborných seminároch ( Program realizácie, časť A, bod 9) a k návrhom budúcich legislatívnych zmien v tejto oblasti v podobe dynamického systému úrazového poistenia, v ktorom by sa výška sadzieb za úrazové poistenie odvíjala od úrazovosti na pracovisku.**

**Pripomienky RÚZ k predkladanému materiálu**

1. **Zásadná pripomienka k bodu 9. - PROGRAM REALIZÁCIE stratégie BOZP, časti A, bod 9,**

RÚZ navrhuje doplniť medzi spolupracujúce subjekty aj zamestnávateľské zväzy a KOZ.

**Odôvodnenie:**

Organizovať pracovné stretnutia odborníkov v oblasti BOZP bez účasti zástupcov zamestnancov a najmä zamestnávateľov považujeme za zvláštne, najmä ak má ísť o zlepšenie implementácie právnych predpisov a ostatných predpisov na zaistenie BOZP v praxi

1. **Zásadná pripomienka k bodu 9. - PROGRAM REALIZÁCIE stratégie BOZP, časti D,**

RÚZ navrhuje doplniť nový bod 3., ktorý znie:

**„**Pripraviť legislatívnu úpravu zákona č. 461/2003 Z. z. o sociálnom poistení v znení neskorších predpisov, ktorým sa úrazové poistenie v zákone doplní o uplatnenie výšky zľavy a prirážky k poistnému a zabezpečeniu preventívnych aktivít financovaných z prostriedkov úrazového poistenia odvádzaného zamestnávateľmi.“

**Odôvodnenie:**

Jednalo by sa o účinný stimulačný nástroj schopný pozitívne ovplyvňovať zamestnávateľov preventívnymi nástrojmi.

**Zdroj:** [RÚZ](https://lt.justice.gov.sk/Material/MaterialHome.aspx?instEID=-1&matEID=3089&langEID=1)